Lietuvininkai (Klaipėda)
Lietuvininkai – Klaipėdos miesto dalis dešiniajame Danės upės krante. Mikrorajono ribos rytinėje ir šiaurinėje pusėse eina šalia geležinkelio esančia Priestočio gatve, pietinėje pusėje ribojasi su Klaipėdos skulptūrų parku ir S. Daukanto gatve, o vakarinėje pusėje – H. Manto gatve. Vakariniame pakraštyje išsiskiria Lietuvninkų aikštė su paminklu Martynui Mažvydui. Mikrorajone yra nemažai visuomenės reikmėms skirtų pastatų: geležinkelio stotis, autobusų stotis, Respublikinė Klaipėdos ligoninė, Klaipėdos pedagoginio instituto rūmuose yra įsikūręs Klaipėdos universiteto Humanitarinių ir ugdymo mokslų fakultetas, S. Daukanto gatvėje – Vytauto Didžiojo gimnazija.